Skoonseun Hansie Roodt het onlangs verjaar | ToekomsVenster
by Kariné Joubert | Oct 24, 2018 | Blog | 0 comments
(seun van die legendariese kitaarspeler)
het onlangs dertig jaar oud geword. (ag waar is die dae!!)
Hy is deesdae deel van Heuning en die vrolike duo is op al wat 'n treffersparade.
So verjaar die knaap toe mos nou die dag en Ninquja, ons jongste en sy vrou, reël 'n verrassingspartytjie vir hom. Sy maak poskaarte van alles wat in Hansie se geboortejaar (1988) gebeur het en dit wapper vrolik in die aandwindjie.
Rihanna is in dié jaar gebore, PW Botha is staatspresident van Suid Afrika, Australië speel in 'n wêreldbeker rugby wedstryd teen New Zeeland en wen 25-12. Bruce Willis se fliek "Die Hard" sien die lig, Bobby Mcferrin se treffer "Don`t cry be happy" word bekend, cd's verkoop beter as viniel langspeelplate en Ronald Wilson Reagan is president van die VSA om maar 'n paar dinge te noem. (Laat my so dink aan die Frank Sinatra liedjie (it was a very good year")
Die petrolprys was 'n enorme 37c per liter. ( Those were the days).
Geboorte is die wyse waarop ons in hierdie wêreld inkom. Elke mens het potensiaal en die hemel dreun met verwagting.
Hierdie een gaan 'n verskil maak.
Hierdie een gaan getrou wees.
Hierdie een gaan anders wees.
Ek wonder stellig hoe jy oor jou geboorte voel?
Daar is verskeie persone in die Bybel wat hul geboortedag verwens het. Job en Jeremia is twee van die bekendes. Waarskynlik Jona ook. Ek weet dit was n.a.v. omstandighede en iewers het hulle van gedagte verander.
Hoe behoort 'n mens te voel oor jou geboortedag).
God ontsluit voor jou die geleentheid om die wêreld te verken, liefde te ervaar, verhoudinge aan te knoop, intimiteit te ervaar, gesinne te beleef, soveel aangename dinge te geniet.
Hy gun jou die geleentheid om Hom te ken, daarvan te vertel, in lof voor sy troon met ander te vergader.
Hy onderrig jou deur die dine wat gebeur, vorm Jesus se karakter in jou, vul jou met sy Gees en maak jou 'n vennoot in die koms van sy Koninkryk.